Woon LBW se webinaar oor aartappelproduksie by – LBW-Kalender
Woon LBW se webinaar oor aartappelproduksie by
Landbouweekblad, Aartappels Suid-Afrika, Syngenta en Real IPM bied die eerste aanlyn kortkursus oor aartappelproduksie aan.
Prof. Jacquie van der Waals en prof. Martin Steyn gaan hul kennis oordra in drie sessies van 90 minute elk. Die kursus is so ingerig dat enige produsent of bestuurder praktiese raad en wenke kan kry wat in die boerdery toegepas kan word en kan help met voorkomende praktyke, die vroeë identifikasie van siektes en die doeltreffende bestuur van verskeie produksiepraktyke. Daar is ook tyd vir vrae en interaksie met die aanbieders.
Plek: Aanlyn op Crowdcast.
Koste: R100 per sessie.
Navrae oor kaartjies: Clint.Ockhuis@media24.com
Navrae oor program: Johan.vanderMerwe@landbou.com
(Sessie 3 – Rhizoctonia)
Omdat Rhizoctonia solani (swartskurf) taamlik doeltreffend met biologiese middels bestry kan word en die sukses van die middels afhanklik is van volgehoue goeie bestuur in die landerye, is die gereedskap wat prof. Jacquie van der Waals in hierdie kursus aanbied, noodsaaklik. Besproeiingskedulering is ook ’n funksie van intensiewe bestuur en sluit dus aan by die bestuur van swartskurf. Prof. Martin Steyn sal raad gee oor skedulering, maar ook die skeduleringshulpbronne en tegnologie wat beskikbaar is, bespreek.
Prof. Jacquie van der Waals, Universiteit van Pretoria
Skedulering van besproeiing
Prof. Martin Steyn, Universiteit van Pretoria
Vrae en afsluiting
« The Water Show Africa
Boeredag: SA Vleismerinoklub en die Rooi Skool »